Trelis/gawiki huggingface dataset:
Gavin Robinson. Is polaiteoir de chuid Thuaisceart Éireann é Gavin James Robinson a rugadh ar an 22 Samhain, 1984. I mí Bealtaine 2015, bhí sé tofa don chéad uair mar theachta parlaiminte do Bhéal Feirste Thoir.
Is é an té sa DUP is mó a bhfuil cáil na measarthachta air.
Toghadh Robinson mar leascheannaire an DUP in 2023.
Gairm.
Tá Robinson cáilithe mar abhcóide agus bhain sé céim mháistreachta amach i bpolaitíocht na hÉireann. 
Ard-mhéara Bhéal Feirste ba ea Robinson le linn 2012–2013. 
In 2015 thóg Robinson suíochán an pháirtí i mBéal Feirste Thoir ‘ar ais’ ó Naomi Long, Alliance.
In 2018, den chéad uair thacaigh an DUP le ceansú na dtinte cnámh, agus Robinson meáite de nár mhór an pobal a chosaint.
In 2019 choinnigh Gavin Robinson a shuíochán in oirthear Bhéal Feirste le móramh laghdaithe agus in ainneoin dianiomaíochta ó Naomi Long aon uair amháin eile. 
Níl aon ghaol aige lena réamhtheachtaí in oirthear Bhéal Feirste Peter Robinson, ach dúirt sé in 2021 go n-aontaíonn sé leis gur cheart don DUP a bheith ag ullmhú do phobalbhreith faoin teorainn.
D'éirigh Jeffrey Donaldson as an cheannaireacht ar 29 Márta 2024 nuair a chúisíodh é i gcionta gnéis agus ceapadh Robinson, leascheannaire an pháirtí ag an am, mar cheannaire eatramhach.
Gaeilge.
In 2014, nuair a bhí Robinson ina chomhairleoir cathrach, dúirt sé go raibh roinnt nathanna cainte Gaeilge aige. Bhain sé úsáid an uair sin as an téarma Leas-Ardmhéara. Ní bhíonn nathanna cainte Gaeilge “ag déanamh scime” dó. Dúirt sé ag an gcruinniú céanna áfach nach raibh sa Ghaeilge ach “caitheamh aimsire” agus nár cheart airgead a chur amú uirthi.
In 2021, dúirt Robinson nach raibh locht ar bith ar an nGaeilge dóibh sin a raibh dúil acu inti fhad is nach mbeifí á sacadh síos in ár scornacha ar an gcuid eile againn.
In 2022, dúirt Robinson go raibh “dochar mór” déanta ag rith na reachtaíochta don obair a rinneadh roimh an gcomhaontú "Ré Nua, Cur Chuige Nua" chun na páirtithe i dTuaisceart Éireann a thabhairt le chéile.
Pearsanta.
Tá Robinson pósta le Lindsay agus páiste amháin acu, Reuben.
Tuan mac Cairill. I Miotaseolaíocht na nGael, ba dhíseartach é Tuan mac Cairill, duine de mhuintir Pharthaláin. É féin amháin a tháinig slán ón bplá (nó de bharr na Díle) a mharaigh gach duine eile. Ba chuimhin leis a chonaic sna saolta éagsúla a bhí aige. Rinne sé é féin a chlaochlú ó ainmhí go hainmhí, deirtear, agus tháinig sé slán go dtí ré na Críostaíochta agus, i gcomhrá le Finnian Magh Bile, d'inis sé a chuid staire agus stair na hÉireann ó ré a mhuintire go teacht Naomh Pádraig.
Lámhscríbhinní.
Caomhnaítear seanscéal Tuain i dtrí lámhscríbhinn: 
Achoimre.
Ba dhíthreabhach é Tuan, a dúirt le Naomh Fionnán gur rugadh é 2,000 bliain ó shin agus go bhfaca sé na rabhartaí d'ionróirí a tháinig go hÉirinn Ársa - muintir Neimhidh, na Fir Bholg agus na Tuatha Dé Danann.
Ina aonar ag faire ar an tír, d'éirigh sé gruagach, iongtha agus liath. Agus ionradh muintir Neimhidh (a bhí, a dúirt sé, deartháir a athar, a uncail) feicthe aige, dhúisigh sé maidin amháin, athbhreithe i riocht carria óig láidir. D'éag muintir Neimhidh agus é ag faire orthu. Athrugadh arís é i riocht toirc allta óig, agus d'éirigh sé ina rí thréad na dtorc. Sa dúiche seo, chonaic sé an t-ionsaí ar Éirinn ag "Semion", ceannaire na bhFear Boilg. Ansin, athrugadh é mar sheabhac mór (nó iolar) agus chonaic sé na Tuatha Dé Danann agus muintir Mhíl Easpáine ag teacht chun Éire a gabháil. 
Ina dhiaidh sin, athrugadh é i riocht bradáin. Gabhadh é ag giolla taoisigh darbh ainm Caireall, agus d'ith a bhean chéile é in aon alp amháin. Chuaigh sé isteach ina broinn, agus athrugadh arís é mar Thuan Mac Cairill. I ndeireadh na dála, iompraíodh é ina Chríostaí, agus labhair sé le Naomh Pádraig agus Colum Cille.
Fintán mac Bóchra. I Miotaseolaíocht na nGael, fear feasa ab ea Fionntán Mac Bóchra (Sean-Ghaeilge Fintan mac Bóchra), "an Saoi", a tháinig go hÉireann roimh an Díle i dteannta le Ceasair, gariníon Naoi. D'fhéadfadh é gurbh í Bóchra a mháthair, nó b'fhéidir tagairt fhileata don fharraige.
Ní raibh ach triúr fear ar an eachtra le cois caoga ban, dá bharr bhí seisir ban chéile déag acu, é féin, athair Cheasaire Bith, agus an loingseoir, "Ladra". Ba iad ainmneacha ban chéile Fhionntáin ná: Ceasair, "Lot, Luam, Mall, Mar, Froechar, Femar, Faible, Foroll, Cipir, Torrian, Tamall, Tam, Abba, Alla, Baichne", agus "Sille". Phós sé "Ebliu" ina dhiaidh sin. Ba é "Illann" a aonmhac.
Sammy Wilson. Is polaiteoir de chuid Thuaisceart Éireann é Samuel Wilson a rugadh ar an 4 Aibreán, 1953. I mí Bealtaine 2005, bhí sé tofa don chéad uair mar theachta parlaiminte do Aontroim Thoir.
Cichol Gricenchos. I Miotaseolaíocht na nGael, ba é Cichol ceannaire is luaithe na bhFomhórach. Is doiléir é a bhua-ainm "Gricenchos" nó "Grigenchosach". D'aistrigh Macalister é le "“clapperleg”"; agus de réir Comyn “cosa seargtha”. D'fhág Seán Ó Donnabháin gan aistriú é.
De réir "Leabhar Gabhála na hÉireann", tháinig sé go hÉirinn i dteannta le 200 fear agus 600 bean, agus mhair siad ar éisc agus ar éineoil ar feadh 200 bliain go dtí gur tháinig muintir Pharthaláin, 311 bliain tar éis na Díleann. Deich mbliana tar éis sin, chloígh Parthalán Cichol agus na Fomhóraigh i gCath Maighe Iotha.
Montsoreau. Is común i Iarthar na Fraince í Montsoreau (Fraincis: "Montsoreau"), in aice le Tours. 
Tá Gleann Loire, lena n-áirítear Caisleán Montsoreau agus Montsoreau, ar liosta na Suíomhanna oidhreachta domhanda a bhunaigh UNESCO.
Déimeagrafaíocht.
Cairt forbartha daonra (Montsoreau)&lt;br&gt;&lt;/small&gt;
Caisleán Montsoreau. Caisleán de chuid an 15ú haois atá suite in abhantrach na Loire sa Fhrainc is ea Caisleán Montsoreau (Fraincis: "Château de Montsoreau"). Tógadh é do Sheán Chambes sa bhliain 1453. Tosaíodh ar an bpálás a thógáil agus Charles VII ina rí ar an bhFrainc. Tá athchóiriú nua-aimseartha déanta air agus úsáidtear é sa lá atá inniu ann chun 
ealaín chomhaimseartha a chur i láthair do thurasóirí.
Château de Montsoreau - Músaem na hEalaíne Comhaimseartha. Is iarsmalann í Château de Montsoreau - Músaem na hEalaíne Comhaimseartha (Fraincis: "Château de Montsoreau - Musée d'Art Contemporain") i Montsoreau na Fraince.
Stair.
Osclaíodh "Músaem na hEalaíne Comhaimseartha - Caisleán Montsoreau" don phobal ar dtús ar 8 Aibreán, 2016.
Tomhaidhm. Is feiniméan luaite i Miotaseolaíocht na nGael é tomhaidhm (Sean-Ghaeilge tomaidm), ina cruthaítear loch go tobann as an talamh, go minic agus uaigh á tochailt. Is léir go bhfuil ar a laghad cuid dá leithéid de scéalta bunaithe ar athruithe tobanna hidreagrafacha ar mhachairí aolchloiche intíre nó turlaigh. Cuireann tomhaidhméanna, mar a thugtar orthu, i leith béala na mara, cuanta agus góilíní, ina measc Cuan na Gaillimhe, Loch Cuan, Cuan Dhún Droma, Loch Lao, Cuan Phort Láirge agus béal na hÉirne. Bhí clú ar leith ag roinnt dóibh siúd le haghaidh coillte báite réamhstairiúla, a spreag miotais thuile éagsúla.
"Tomamond".
Bhí seánra ar leith ag filí na meánaoise darb ainm "tomamond". Caomhnaítear scéalta níos mó nó níos lú saothraithe ón 11ú agus 12ú haois faoi Chuan na Gaillimhe, Loch nEathach agus Loch Rí, a bhfuil, is amhlaidh, gaolta le scéalta den chineál céanna (bíodh is níos lú ársa) sa Bhreatain Bheag (Cantre'r Gwaelod, Llys Helig, Bala Lake, Llynclys), i gCorn na Breataine (Lyonesse), sa Bhriotáin (Ys) agus sa Normainn (Forêt de Scissy). Sa Bhreatain Bheag, forbraítear miotas na Díle sa scéal "Dwyfan y Dwyfach", a thóg daoine agus ainmnithe slán ón Díle déanta ag an arracht "Avanc" ina chónaí in "Llyn Llion" (Bala Lake b'fhéidir). Luann seanscéal Freaslannais ón 16ú haois, is amhlaidh bunaithe ar scéalta na nGael, do chruthú an Zuiderzee. 
Déanann téacsanna Gaelacha eile trácht air thomhaidhm na Bóinne agus aibhneacha áille. Is caillte iad na dáin faoi thomhaidhm Loch Éirne agus Brí (áit chónaithe Mhidhire).
Sainaithint.
Ní féidir gach loch atá luaite i bhfoinsí na meánaoise a aithint go cruinn. Mar shampla, b'fhéidir gur tagairt eile do Loch Lao é "Loch Lainglinne".
Is amhlaidh gur chreid Éireannaigh na meánaoise gur cruthaíodh gach loch na tíre, nach mór, tar éis na Díle. Deir a miotais go mb'fhéidir go ndeachaigh míntíriú talún agus dífhoraoisiú as lámh a chéile le tuile shéasúrach de mhachairí ísle. De réir téacs den "Leabhar Gabhála na hÉireann," d'aimsigh Parthalán ach trí loch nó chuan: "Loch Fordremain" de Shliabh Mis na "Mumhan" (Bá Thrá Lí); "Loch Lumnig" ("Loch Lurgan" nó Cuan na Gaillimhe, is amhlaidh) ar "Tir Find"; agus "Loch Ceara" ar theorainn Iorrais. Is suimiúil go leor é nach luaitear roinnt loch agus inbhear mór, ina measc Loch Coirib, Loch Deirgeirt, Inbhear na Sionainne agus An Caoláire Rua i miotas ar bith a bhfuil eolas ar. D'fhéadfaí a rá de bharr seo gur aithníodh go mícheart ar a laghad roinnt tomhaidhmeanna le locha níos lú. 
Tomhaidhmeanna miotasacha.
Ré Pharthaláin.
Tagairtí: ACM 2532, 2533, 2535;
Ré Neimhidh.
Tagairtí: ACM, 2859; 
Ré "Érimón".
Tagairt: Annála na gCeithre Máistrí, 3506
Ré "Tigernmasa".
Tagairt: Annála na gCeithre Máistrí, 3581
Ré "Óengusa Olmucaidi".
Tagairt: Annála na gCeithre Máistrí, 3790
Ré Óengus Mac Óg.
Tagairt: Annála na gCeithre Máistrí, AD 682
Dealgnaid. I Miotaseolaíocht na nGael, ba í Dealgnaid (Sean-Ghaeilge Delgnat) bean chéile Parthalán, ceannaire an dara dream de lonnaitheoirí a tháinig go hÉirinn.
Leabhar Gabhála na hÉireann.
Tá dán ann i Leabhar Gabhála na hÉireann, forbartha ag Seathrún Céitinn, a insíonn go raibh Parthalán agus a bhean chéile, Dealgnaid, ina gcónaí ar oileán beag i mbéal na hÉirne. Agus amach ar turas tráth, mheall Dealgnaid giolla darbh ainm "Topa". As a aithle ain, d'ól siad roinnt de leann Pharthaláin, nárbh fhéidir a fháil ach trí fheadán óir. Thuig Parthalán an caidreamh nuair a d'ól sé féin cuid dá leann agus d'aithin sé blas béil Dhealgnaí agus "Topa" ar an bhfeadán. Mar chúiteamh, mharaigh sé "Topa" agus cú Dhealgnaí. Ach dúirt Dealgnaid neamhaithríoch gurbh ar Pharthalán an locht, toisc gurbh ionann iad a fhágaint ina n-aonair agus mil a fhágaint le bean, bainne le cat, uirlisí géaraithe le ceardaí, nó feoil le leanbh, agus bheith ag súil nach mbainfidís leas as. Is é sa scéal seo an chéad chur síos idir adhaltranas agus éad in Éirinn. Inis Samhaoir is ainm don oileán, as "Saimer", cú Dhealgnaí.
Théo van Rysselberghe. Péintéir nua-Impriseanaíoch Beilgeach ab ea Théophile "Théo" van Rysselberghe (23 Samhain 1862 – 14 Nollaig 1926). Bhí tionchar tábhachtach aige ar an ealaíon san Eoraip timpeall thús na 20ú haoise. I nGhent na Beilge a rugadh é i dteaghlach den mheánaicme ina labhraíodh Fraincis. 
Beathaisnéis.
Rinne van Rysselberghe staidéar an an bpéintéireacht in Acadamh Ghent faoi Theo Canneel agus, ag tosnú sa bhliain 1879, in Académie Royale des Beaux-Arts sa Bhruiséil faoi stiúradh Jean-François Portaels. Bhí na péintéireachtaí a rinne Portaels a raibh An Afraic Thuaidh mar théama acu go mór i bhfaisean sa Bheilg—Oirthearachas a thugtar ar an stíl agus ábhar seo—agus chuaigh van Rysselberghe go tuaisceart na hAfraice trí huaire sna blianta 1882–1888, ag caitheamh bliain go leith san iomlán ann.
Thosaigh van Rysselberghe scaradh ón réadúlachas Beilgeach beagnach ón tús agus bhí sé páirteach i ngrúpa ealtaíontóirí radacacha. Chuaigh sé leis an impriseanachas agus, ar feadh tamall, leis an pointíleachas. 
Cé go raibh van Rysselberghe ar na nua-Impriseanaigh ba thábhachtaí, tá an chuid is mó dá shaothar i seilbh bailitheoirí ealaíne príobháideacha agus, mar sin, is annamh a bhíonn siad le feiceáil go poiblí. Tugadh €2.6m ar phéintéireacht leis, "Port Cette" (1892), agus é ar ceant i Nua-Eabhrac sa bhliain 2006. 
Fuair sé bás in St.-Clair, Var, sa Fhrainc agus is ann a bhfuil sé curtha. Ailtire a bhí ina dheartháir.
Heteranthera. Is géineas de phlandaí uisceacha é Heteranthera, i bhfine na hiasaint báite, Pontederiaceae, ar a dtugtar plantán láibe de ghnáth. Tá speicis den ghéineas seo dúchasach do Mheiriceá trópaiceach agus fothrópaiceacha agus don Afraic. Maireann siad san uisce nó in ithreacha fliucha. Táirgeann siad duilleoga ar pheitil fhada agus déantar cuid acu a shaothrú le haghaidh a gcuid bláthanna tarraingteacha. Tá dhá chineál duilleog ann - líneach agus báite nó cruinneánach agus ar snámh. Tá bláthanna cléisteagamach ag roinnt speiceas.
Chuka Umunna. Polaiteoir de chuid Pháirtí an Lucht Oibre sa Ríocht Aontaithe is ea Chuka Umunna. Rugadh é i Londain ar an 17 Deireadh Fómhair 1978.
Jeremy Paxman. Is craoltóir agus iriseoir Sasanach é Jeremy Dickson Paxman[, a rugadh ar an 11 Bealtaine 1950 i Leeds, Yorkshire.
The Walking Dead (Séasúr 9). Tá an 9ú séasúr dírithe ar phobail aontaithe 18 mí tar éis díomua Negan ag Rick Grimes. Díríonn an séasúr ar na baic atá orthu agus ar na contúirtí taobh istigh agus taobh amuigh den comhaontas atá ag bagairt orthu, agus ar na "Whisperers" atá ag bagairt orthu freisin. 
Seo an séasúr deireanach ina bhfuil Andrew Lincoln a bhfuil páirt aige mar Rick Grimes ón gcéad shéasúr. Níl Lauren Cohan ach i 5 clár sa séasúr seo, a bhfuil páirt aici mar Maggie Green ón dara séasúr.
Paul Girvan. Is polaiteoir de chuid Thuaisceart Éireann é Paul Girvan a rugadh ar an 6 Iúil, 1963. I mí Meitheamh 2017, bhí sé tofa don chéad uair mar theachta parlaiminte do Aontroim Theas.
Jim Shannon. Is polaiteoir de chuid Thuaisceart Éireann é Richard James Shannon a rugadh ar an 25 Márta, 1955. I mí Bealtaine 2010, bhí sé tofa don chéad uair mar theachta parlaiminte do Loch Cuan.
David Simpson. Is polaiteoir de chuid Thuaisceart Éireann é Thomas David Simpson a rugadh ar an 16 Feabhra, 1959. I mí Bealtaine 2005, bhí sé tofa don chéad uair mar theachta parlaiminte do An Bhanna Uachtarach.
Ian Óg Paisley. Is polaiteoir de chuid Thuaisceart Éireann é Ian Óg Richard Kyle Paisley, nó Ian Paisley Jr. a rugadh ar an 12 Nollaig, 1966. Is ball den DUP é. I mí Bealtaine 2010, toghadh é den chéad uair mar theachta parlaiminte do Aontroim Thuaidh.
Sa bhliain 2024, bhí Paisley i measc na bpolaiteoirí sin a bhí ar chóisir lá breithe Nigel Farage agus a cheaptar a bheidh gníomhach sa pháirtí Reform UK; bhí Paisley i measc na bhfeisirí sin a bhí dubh dóite i gcoinne an mhargaidh ar ghlac an DUP leis, ar mholadh Jeffrey Donaldson, chun dul ar ais sa Tionól in 2024.
Aspidoras fuscoguttatus.  Is iasc fionnuisce trópaiceach é Aspidoras fuscoguttatus a bhaineann leis an fofhine Corydoradinae den fhine Callichthyidae . Shíolraigh siad in uiscí intíre i Meiriceá Theas, agus tá siad le fáil in abhantrach uachtarach na Paraná sa Bhrasaíl agus i bPeiriú . 
In Uisceadáin.
Fásfaidh na héisc tuairim is 4 ceintiméadar ar fhad. Bíonn siad ag maireachtáil in aeráid thrópaiceach in uisce le 5.5 - 6.8 pH, cruas uisce de 12 céimeanna de chruas ginearálta nó cCG, agus raon teochta de 22 C go 25 C. Beathaíonn siad ar phéisteanna, chrústaigh bheantacha, fheithidí agus ábhar plandaí. Leagann siad uibheacha i bhfásra dlúth agus ní chosnaíonn na tuismitheoirí na huibheacha. 
Níl an-tóir orthu i dtrádáil na n-uisceadán, is dócha toisc go bhfuil sé deacair idirdhealú a dhéanamh idir speicis ghaolmhara eile.
Ríshliocht Yuan. Ba é ríshliocht Yuan a bhí ag rialú na Síne sna blianta 1271 go 1368 AD, go hoifigiúil an Yuan Mór, "", go litriúil "Stát Yuan Mór".
Tháinig ríshliocht Yuan i ndiaidh na Song. 
Stair.
Bhunaigh Cúbla Cán, impire na Mongólach, ríshliocht Yuan sa bhliain 1271. Faoin bpointe seo, bhí a réimse scoite amach ó na Khanates eile agus riail sé an chuid is mó den tSín nua-aimseartha agus na ceantair máguaird, lena n-áirítear an Mhongóil nua-aimseartha. 
Ba é an chéad ríora iasachta é a rialaigh an tSín go léir agus mhair sé go dtí 1368 nuair a tháinig na Ming i bhfeidhm. Rinne na rialtóirí Yuan cúlú go dtí a dtír dhúchais Mongóilis agus lean siad orthu ag rialú ríora Thuaisceart Yuan. 
Bhí máistreacht ar an teanga Síneach ag cuid de na hImpirí Mongóilis.
Brighid Nic Gearailt. File agus bean uasal ba ea Brighid Nic Gearailt (Brighid Chill Dara) (c.1589–1682). Ní mhaireann ach dán amháin dá cuid. 
Ba iníon Brighid le hAnraí an 12ú hIarla Chill Dara agus leis an mBantiarna Frances Howard, iníon Iarla Nottingham. Fuair a hathair bás in 1597 agus chuaigh sí chun cónaithe lena seanmháthar, Mabel Mhic Gearailt, i Maigh Nuad. 
Phós Brighid Ruairí Ó Domhnaill, Iarla Thír Chonaill, tamall i ndiaidh 1603 agus rugadh mac, Aodh, dóibh in 1606. In 1607 bhí sí i Maigh Nuad arís agus í gar dá haimsir, nuair a d’fhág Ruairí agus Aodh Éire i dteannta Aodha Uí Néill. Tá fianaise ann go raibh sé socraithe go leanfadh Brighid é, ach fuair údaráis Shasana eolas ar an socrú sin agus bhac é. Bhain Brighid Sasana amach, áir ar rugadh iníon, Máire Stíobhard, di. Ní fhaca Brighid a fear céile ná a mac arís. 
Fuair Ruairí bás sa Róimh ar an 12 Lúnasa 1608 agus cuireadh an iníon faoi choimirce an Rí. D’fhill Brighid ar Éirinn in 1609 agus phós Sir Nicholas Barnewall ó Thuirbhe i gContae Bhaile Átha Cliath. Rugadh naonúr clainne dóibh.
“A mhacaoimh dhealbhas an dán” (c. 1607) an t-aon dán amháin atá againn óna láimh, saothar snoite greanta a cumadh i bhfoirm ógláchais agus a rinneadh, is dócha, mar fhreagra ar dhán a scríobh Eochaidh Ó hÉoghusa faoi ainm a phátrúin Cú Chonnacht Ó Cléirigh, "Neimhthinn an galar é an grádh".
Tá na chéad trí ranna de dhán Bhrighide mar a leanas:
Tagairtí.
"Ainm.ie": Nic Gearailt, Brighid (c. 1589–1682): https://www.ainm.ie/Bio.aspx?ID=2143
Máirín Ní Dhonnchadha (eag.), "Courts and Coteries II," in Bourke, Angela (eag.) (2002). "The Field Day Anthology of Irish Writing", Volume 4. NYU Press, lgh 387-389.
Caitilín Dubh. File ab ea Caitilín Dubh (fl. 1624-1629) agus rian na hoiliúna ar a saothar. Ní fios cén sloinne a bhí uirthi ach b’fhéidir gur bhean de Bhrianach í. 
Is léir go raibh caidreamh aici ar na huaisle a luann sí. Chaoin sí Donnchadh Ó Briain, 4ú hIarla Thuamhumhan (a fuair bás in 1624); a dheirfiúrsan Máire; Toirealach Rua Mac Mathúna (fear céile Mháire, a fuair bás in 1629); Diarmaid Ó Briain, Barún Inse Uí Chuinn a fuair bás in 1624. Scríobh sí filíocht aiceanta a raibh rian fhilíocht na scoileanna le haithint uirthi. 
Protastúnach ab ea Donnchadh Ó Briain. Fuair sé oiliúint i gcúirt Eilís I agus d’fhan sé dílis don Choróin, é ag troid le hAodh Ó Néill agus é gualainn ar ghualainn le Mountjoy ag Cionn tSáile. Ach ní chuireann Caitilín Dubh in iúl go mothaíonn sí deighilt mhór a bheith ann idir Gall agus Gael in Éirinn. Tá tocht de shaghas eile le fáil sa dán a chaoineann Diarmaid Ó Briain, an Barún, agus a bhfuil sliocht as le léamh thíos. 
Tá clú na draíochta uirthi sa bhéaloideas in iarthar Chontae an Chláir agus í ag dul i ngleic le mná sí na Mumhan. Deirtear gur bhean feasa a hiníon Caitilín Óg freisin.
Tagairtí.
"Ainm.ie": Caitilín Dubh (fl. 1624-1629): https://www.ainm.ie/Bio.aspx?ID=2134
Máirín Ní Dhonnchadha (eag.), "Courts and Coteries II," in Bourke, Angela (eag.) (2002). "The Field Day Anthology of Irish Writing", Volume 4. NYU Press, lgh 399-405.
Nigel Dodds. Is polaiteoir de chuid Thuaisceart Éireann é Nigel Alexander Dodds a rugadh ar an 20 Lúnasa, 1958.
Sveriges Riksbank. Is é Sveriges riksbank banc ceannais na Sualainne. Is é an banc ceannais is sine ar domhan. 
Is ball den Chóras Eorpach Banc Ceannais é. Bhunaigh sé duais san eacnamaíocht sa bhliain 1969, a dtugtar Duais Sveriges Riksbank na nEolaíochtaí Eacnamaíochta i gCuimhne ar Alfred Nobel air.
Martina Anderson. Is feisire de chuid Sinn Féin í Martina Anderson (a rugadh 16 Aibreán, 1962) i bParlaimint na hEorpa. Déanann sí ionadaíocht ar an toghcheantar Tuaisceart na hÉireann.
Diane Dodds.  
Polaiteoir agus Feisire de Pharlaimint na hEorpa ba ea Diane Jean Dodds (rugadh ar an 16 Lúnasa, 1958 í).
Jim Nicholson. Polaiteoir agus Feisire de Pharlaimint na hEorpa is ea James Frederick Nicholson (rugadh ar an 29 Eanáir, 1945 é).
Margaret Hodge. Polaiteoir de chuid Pháirtí an Lucht Oibre sa Ríocht Aontaithe is ea Dame Margaret Eve Hodge, Lady Hodge. Rugadh í i gCaireo, an Éigipt ar an 8 Meán Fómhair 1944.
John Mann. Polaiteoir de chuid Pháirtí an Lucht Oibre sa Ríocht Aontaithe is ea John Mann. Rugadh é i Leeds, West Riding of Yorkshire ar an 10 Eanáir 1960.
Stephen Kinnock. Polaiteoir de chuid Pháirtí an Lucht Oibre sa Ríocht Aontaithe is ea Stephen Nathan Kinnock. Rugadh é i dTredegar, Sir Fynwy ar an 1 Eanáir 1970.
Giuseppe Conte. Dlí-eolaí agus polaiteoir Iodálach, agus iar-Phríomh-Aire de chuid na hIodáile, is ea Giuseppe Conte. Rugadh é an 8 Lúnasa 1964.
Guto Bebb. Polaiteoir de chuid Páirtí Choimeádach sa Ríocht Aontaithe is ea Guto ap Owain Bebb. Rugadh é in Wrecsam, an Bhreatain Bheag ar an 9 Deireadh Fómhair 1968.
Tracy Brabin. Polaiteoir de chuid Pháirtí an Lucht Oibre sa Ríocht Aontaithe is ea Tracy Lynn Brabin. Rugadh í i mBatley ar an 9 Bealtaine 1961.
Rushanara Ali. Polaiteoir de chuid Pháirtí an Lucht Oibre sa Ríocht Aontaithe is ea Rushanara Ali. Rugadh í i Sylhet, an Bhanglaidéis ar an 14 Márta 1975.
Frank Field. Polaiteoir de chuid Pháirtí an Lucht Oibre sa Ríocht Aontaithe is ea Frank Ernest Field. Rugadh é in Edmonton, Londain ar an 16 Iúil 1942.
Johnnyswim. Is banna ceoil ó Nashville, Tennessee, Stáit Aontaithe Mheiriceá é Johnnyswim. 
Bhunaigh Amanda Sudano agus Abner Ramirez an banna sa bhliain 2005 agus is amhránaithe agus scríbhneoirí an bheirt acu. Seinneann siad amhráin cheoil tíre Mheiriceánacha, ceol tuaithe, ceol rithim agus gormacha, agus popcheol.
Dioscliosta.
Albam taifeadta
Albam beo
Albam Nollaig
 CL (Ceirnín leathfhada)
Scoil an Léinn Ghaelaigh. Is éard a bhí i Scoil an Léinn Ghaelaigh (nó Sgoil Árd-Léighinn na Gaedhilge) ionad léinn Éireannaigh i mBaile Átha Cliath a bhunaigh Kuno Meyer in 1903. Dúirt sé gurbh éigean dlúthcheangal a dhéanamh idir gluaiseacht na Gaeilge agus cúrsaí léinn, deis a thabhairt do gach scoláire Gaeilge dul i mbun staidéir agus taighde sna réimsí ab airde, agus barr a chur ar an obair le hathbheochan léinn dúchais. Ba é R. I. Best Rúnaí Oinigh na Scoile, agus bhí Osborn Bergin agus Tomás Ó Rathaile ar na chéad mhic léinn.
D’fhoilsigh an Scoil leabhair i dtaobh teanga agus staire a úsáideadh mar ghnáth-théacsleabhair i gcúrsaí do mhic léinn, agus in 1904 bunaíodh an iris "Ériu" faoina coimirce. Ba é Meyer an t-eagarthóir. 
Bhí sé de phríomhchuspóir ag an Scoil buneolas maith ar theangeolaícht, ar fhocleolaíocht agus ar théacsanna a thabhairt do scoláirí a raibh Gaeilge agus teangacha Ceilteacha eile ar a dtoil acu. Rinneadh an chuid ba mhó den teagasc i scoileanna samhraidh agus é á dhéanamh ag Holger Pedersen, Henry Sweet agus Rudolf Thurneysen. Bhí an-lámh ag John Strachan i reáchtáil na Scoile, beagnach chomh mór le Meyer féin. Bhí an Scoil ina sop in áit na scuaibe ó thús i ngeall ar an saghas seo teagaisc agus ar mhaoiniú éiginnte. Ní raibh gá léi tar éis tamaill agus ollscoileanna Éireannacha ag oiliúint fochéimithe agus iarchéimithe i nGaeilge agus i dteangacha Ceilteacha eile mar ba cheart.
D’iarr an Gobhanóirí agus Iontaobhaithe go ndéanfaí cuid d’Acadamh Ríoga na hÉireann den Scoil agus socraíodh na téarmaí corpraithe in 1925. Gheall an tAcadamh go gcoinneodh sé foilseacháin na scoile i gcló, agus tháinig deireadh leis an Scoil in 1926
Eichhornia crassipes. Is plandaí uisceacha dúchasacha d'Abhantrach na hAmasóine é Eichhornia crassipes, ar a dtugtar go coitianta an hiasaint uisce, agus is minic a bhaineann fadhbanna leo lasmuigh dá raon dúchais mar speicis choimhthíocha ionracha. 
Cur síos.
Planda ilbhliantúil uisceach (nó hidrifít), saor-snámhach is ea an hiasaint uisce atá nádúrtha do Mheiriceá Theas trópaiceach agus fo-thrópaiceach. Le duilleoga leathana, tiubha, glasta, ubhacha, d'fhéadfadh an hiasaint uisce ardú os cionn dhromchla an uisce chomh hard le 1 mhéadar ar airde. Bíonn na duilleoga]] 10-20 cm ar leithead ar ghas atá ar snámh trí bholgán buacach mar nóidíní ag a bhun, os cionn dhromchla an uisce. Bíonn gais fhada, spúinseacha agus bolgánacha acu. Bíonn fréamhacha dubhchorcra clúmhacha agus saorchrochta acu. Iompraíonn an ghasóg cheartseasmhach spíce amháin de 8-15 bláth tarraingteach feiceálach, ar dhath an labhandair go bándearg, den chuid is mó, le sé pheiteal. Nuair nach bhfuil sí faoi bhláth, d’fhéadfadh sí a bheith meascaithe le "Limnobium spongia" nó 'Limnobium laevigatum".